Anjing liar Afrika Timur itu apa sih? Jelaskan dalam bahasa melayu ya

Anjing liar Afrika Timur (Lycaon pictus lupinus) merupakan subspesies anjing liar Afrika yang berasal dari Afrika Timur. Bezanya dengan anjing liar Tanjung ialah susuknya yang lebih kecil dan bulunya yang lebih hitam.

Taburannya bercapuk-capuk setelah dibasmi di Uganda dan sebahagian besar Kenya. Sebuah populasi kecil menduduki kawasan yang merentasi Sudan Selatan, Kenya utara dan mungkin Uganda utara. Ia hampir pasti pupus di Rwanda dan Burundi. Namun demikian, ia masih banyak terdapat di Tanzania selatan, terutamanya di Rizab Mergastua Selous dan Taman Negara Mikumi, kedua-duanya didiami oleh populasi anjing liar terbesar di benua.

Lukisan seni anjing liar banyak terdapat pada palet kosmetik dan objek-objek lain dari zaman pradinasti Mesir, mungkin melambangkan ketertiban mengatasi kehuru-haraan, di samping peralihan dari yang liar (yang dilambangkan oleh serigala emas Afrika) kepada yang jina (dilambangkan oleh anjing). Pemburu pradinasti mungkin rapat dengan anjing liar Afrika kerana Palet Pemburu menggambarkan pemburu memakai ekor haiwan di tali pinggang. Menjelang zaman dinastik, gambaran anjing liar kurang ketara, malah perlambangannya kian diambil alih ole serigala.